AH บวก 3% ลุ้นปี 66 กำไร 1.7 พันล้าน รับออเดอร์พุ่ง โบรกชูเป้า 38 บ.
AH บวก 3% ลุ้นปี 66 กำไรแตะ 1.7 พันล้าน รับออเดอร์ VinFast เพิ่มขึ้น รวมถึงยอดส่งออกรถยนต์ปีนี้ทะลุเป้า 1 ล้านคัน โบรกแนะนำ “ซื้อ” ราคาเป้าหมาย 38 บ. 
AH บวก 3% ลุ้นปี 66 กำไรแตะ 1.7 พันล้าน รับออเดอร์ VinFast เพิ่มขึ้น รวมถึงยอดส่งออกรถยนต์ปีนี้ทะลุเป้า 1 ล้านคัน โบรกแนะนำ “ซื้อ” ราคาเป้าหมาย 38 บ.
25 ม.ค. 2566

ผู้สื่อข่าวรายงานว่า วันนี้ (25 ม.ค. 66) ราคาหุ้น บริษัท อาปิโก ไฮเทค จำกัด (มหาชน) หรือ AH ล่าสุด ณ เวลา 15:31 น. อยู่ที่ระดับ 33.25 บาท บวก 1.00 บาท หรือ 3.10% สูงสุดที่ระดับ 34.00 บาท ต่ำสุดที่ระดับ 32.00 บาท ด้วยมูลค่าการซื้อขาย 81.13 ล้านบาท

ด้าน นายสุรพงษ์ ไพสิฐพัฒนพงษ์ รองประธานฯ และโฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) เปิดเผยว่า ยอดส่งออกรถยนต์ปีนี้ทะลุเป้า 1 ล้านคัน กลับมาอยู่ในสถานะเดียวกันช่วงก่อนเกิดโควิด-19 หลังได้รับมอบมอบชิป แต่มีปัญหาเรื่องพื้นที่ส่งออก
ขณะที่ยอดส่งออกเดือน ธ.ค.65 อยู่ที่ 111,605 คัน ขยายตัวเพิ่มขึ้น 10.17% จากเดือนเดียวกันปีก่อน ส่งผลให้ยอดส่งออกรถยนต์สำเร็จรูปในปี 65 อยู่ที่ 1,000,256 คัน ขยายตัวเพิ่มขึ้น 4.28% จากปีก่อน
สำหรับในปี 66 คาดว่าจะมีกำลังการผลิตรถยนต์ 1.95 ล้านคัน ขยายตัวเพิ่มขึ้น 3.53% จากปีก่อน โดยเป็นการผลิตเพื่อส่งออก 1.05 ล้านคัน และการผลิตเพื่อจำหน่ายในประเทศ 9 แสนคัน
นอกจากนี้ บล.กรุงศรี ระบุในบทวิเคราะห์ว่า AH คงคำแนะนำซื้อ และประเมินราคาเป้าหมายที่ 38 บาท (จาก 36 บาท) ปรับเพิ่มประมาณการกำไรปี 65  เป็น 1.67 พันล้านบาท เพิ่มขึ้น 9% และในปี 66 อยู่ที่ 1.71 พันล้านบาท เพิ่มขึ้นอีก 7% หลังจากที่ 1) ปรับเพิ่มสมมติฐานอัตราการเติบโตของยอดขายเพื่อสะท้อนคำสั่งซื้อเพิ่มเติมจาก VinFast และ 2) เพิ่มกำไรจากอัตราแลกเปลี่ยนสุทธิ 100 ล้านบาท